**KÖB elnök beszámoló**

Bár nekem nem kell beszámolót írnom, szeretném tájékoztatni a Küldöttgyűlés tagjait, hogy mi történt az elmúlt pár hétben a Kari Ösztöndíjbizottság munkáját illetően.

Megválasztásom utáni napon még nem tudtam Pesten tartózkodni. Ebben az időszakban Sik Zsuzsanna Brigitta és László Dorina próbáltak helyettesíteni és intézni az új KÖB tagokkal kapcsolatos teendőket (betanítás, vagyonnyilatkozatok megírásának sürgetése) Ezúton is köszönöm nekik a segítséget.

Szeptember 19-én részt vettem az EHÖK Küldöttgyűlésén. Utána pedig hajnalig tartó bírálásába kezdtem illetve folyamatosan próbáltam válaszolni a több száz beérkező e-mailre. Amikor időm engedte bementem az Északi Hallgatói Irodába, hogy az irodavezetőnek minél kevesebb gondot okozzanak a beérkező problémával küzdő hallgatók és mielőbb segíteni tudjak, megspóroljam nekik a levélírással járó időt.

Azokat a KÖB tagokat tájékoztattam a bírálás menetéről, akiknek ez még gondot okozott és miután minden delegált rendelkezett leadott vagyonnyilatkozattal és megmutattam neki az eszoctam használatát, elkezdhettek bírálni. A bírálás, javítás közben felmerülő hibákról, észrevételekről folyamatosan küldtem nekik tájékoztató jellegű leveleket. Ekkor már a szoctámok leadási határideje lejárt, több mint 1000 pályázat várt elbírálásra. Mindenki szerintem maximálisan kivette részét a munkából, de a sok új tag tapasztalansága miatt nem haladhatott annyira gördülékenyen a munka. Egész héten próbáltuk utolérni magunkat a bírálást illetően és a hét végére sikerült is lenullázni az elbírálatlan pályázatok számát. 24-én hétfőn este járt le a hiánypótlási időszak vége. Erről egy előzőleg kiküldött levél is kiment az évfolyamlistákra, hogy a hallgatók ne feledkezzenek meg róla és ne emiatt csússzanak le a támogatásról. Éjfél után rengeteg pályázat várt elbírálásra, de hajnali 4körülre végeztünk minddel. Köszönöm azoknak a KÖB tagoknak a munkáját, akik azt az éjjelt is végigdolgozták.

Másnapra, szeptember 25-ére KÖB ülést hívtam össze, mivel az előzetes A és B kategóriásaink számát azon az estén le kellett adnunk az EHÖKnek. Amikor megszületett a végeredmény, továbbítottunk az EHÖK szociális alelnökének. Minden karról a beérkezett információkat összesítettek és ez alapján küldték vissza nekünk a végleges keretszámokat, amik a kb keretnél jóval nagyobbak voltak, így az eredetinél alacsonyabb ponthatárt húztunk és az alapösszeg is jóval magasabb lett. Alapösszeg 9000 Ft, ami 18 ponttól jár, pontonként 200 Ft-tal nő ez az összeg és azok az A ill B kategóriások, akik pontszámuk alapján magasabb összeget érdemelnek, a pontrendszeres összeget kapták meg. Erről a 27-ei ülésen döntött a bizottság.

Október 1-jén ismét össze kellett hívni a bizottságot, hogy meghatározzuk a tanulmányi ösztöndíj alapösszegét, megbeszéljük a problémás egyszeri és rendkívüli pályázatokat illetve megbeszéljük a rendszeres sport, közéleti és tudományos ösztöndíjakért járó összegeket.

A hosszúra nyúlt ülés után az utalási listákat elkészítettem. Másnap illetve harmadnap kiutalásra kerültek a megítélt összegek. A folyamat közben végig Földi Mátyással, a TO dolgozójával voltam és figyeltem a munkáját, hogy még jobban beleláthassak a kiutalás menetébe.

Az értesítőbe, amit kiküldtünk a rendszeres szociális támogatás eredményéről beleírtuk, hogy aki problémát talál a pályázatában, a Hallgatói Irodában ill szoceh e-mail címen kérhet felülvizsgálatot. Ezzel remélhetőleg csökkenthetjük a HJB-s esetek számát. Viszonylag kevés hallgató érkezett panasszal. A legtöbben nem bírálói, hanem saját hiba miatt nem kaptak ill kevesebb ösztöndíjat kaptak annál, mint ami járna nekik.

Kari Ösztöndíjbizottság legtöbb tagjával teljesen elégedett vagyok. Köszönöm a munkájukat.

Az EHÖK szociális elnökhelyettese, Szabó Eszter is nagy segítségemre volt és minden felmerülő problémát próbált orvosolni és mindig megkereshettem a kérdéseimmel, kéréseimmel, igyekezett őket megoldani.

Köszönöm, hogy elolvastad beszámolómat. Ha kérdésed van, szoceh@ttkhok.elte.hu e-mail címen felteheted.

Zomborácz Kitti

 KÖB elnök